Diari Oficial de la Generalitat Valenciana


Sumari del DOGV 6571, del 22-07-2011 (2011/7989)

Notificació sobre la sentència dictada en el procediment ordinari número 1094/2010.
-----------------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7989


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació sobre la sentència dictada en el procediment ordinari número 1094/2010. [2011/7989]  
Procediment ordinari 001094/2010  
De: FCE Bank PLC Sucursal a Espanya.  
Procuradora: Pilar Sanz Yuste.  
Contra: Florin Silvius Sirbu.  
Procurador: -  
En aquest procediment de judici ordinari seguit a instàncies de FCE Bank PLC sucursal a Espanya, contra Florin Silvius Sirbu, s'ha dictat la sentència, que, literalment, és com segueix:  
«Sentència número 53/2011  
Vila-real, 11 de maig de 2011.  
María Isabel Llambés Sánchez, jutgessa del Jutjat de Primera Instància i Instrucció número 4 de Vila-real i partit judicial, he vist aquestes actuacions de judici ordinari número 1094/2010, seguit a instàncies de FCE Bank PLC sucursal a Espanya, contra Florin Silvius Sirbu, declarat en rebel·lia en aquestes actuacions, per a reclamar quantitat; amb l'assistència lletrada i la representació processal que es troba recollida degudament en les actuacions.  
Dispositiva  
Estime la demanda promoguda per la procuradora María Pilar Sanz Yuste, en nom i representació de FCE Bank PLC sucursal a España, i condemne Florin Silvius Sirbu a pagar a la part actora la suma de 23.409,96 euros, més els interessos moratoris vençuts i pactats i costes processals.  
Notifiqueu aquesta resolució a les parts i feu-los saber que no és ferma, ja que contra aquesta resolució es pot interposar un recurs d'apel·lació, de conformitat amb l'article 455 de la Llei d'Enjudiciament Civil.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 2439 QM EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi del compte corrent (CCC 20 dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Deduïu una testimoniança literal d'aquesta sentència, que quedarà en aquestes actuacions, i incloeu-ne l'original en el llibre de sentències.  
Aquesta és la meua sentència, que pronuncie, mane i firme».  
Publicació. Vist que ha estat publicada l' anterior sentència en el dia de la seua data, per la jutgessa que la subscriu, mentre celebrava audiència pública, estant jo present, el secretari, en done fe.  
I atés que el demandat esmentat, Florin Silvius Sirbu, es troba en parador desconegut, s'expedeix aquest edicte a fi que valga de notificació de forma deguda.  
  
Vila-real, 7 de juliol de 2011.- La secretària judicial: Carmen García Poveda.